REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

ŠKOLSKI ODBOR

KLASA: 602-02/19-16/56

URBROJ: 238-27-15-10-19-2

Bregana, 7. 11. 2019.

Z A P I S N I K

sa 51. sjednice Školskog odbora Osnovne škole Milana Langa, Bregana održane dana 5. 11. 2019. u zbornici Škole u Bregani, Langova 2, s početkom u 19,15 sati.

Prisutni članovi Školskog odbora: Sanja Rapljenović – predsjednica, Ivana Smolej Kolarek, Valentina

Martinček, Tomislav Šapić, Iris Gović Penić i Josip Petrić.

Ostali prisutni: Igor Matijašić – ravnatelj, Ivančica Huđek – knjižničarka

Odsutni: Ivan Piškulić

Predsjednica Školskog odbora, Sanja Rapljenović pozdravila je prisutne i predložila je sljedeći

Dnevni red:

1. Verifikacija zapisnika s 50. sjednice Školskog odbora
2. Izvješće o radu tajnice Irene Reif (probni rok od 6 mjeseci) – suglasnost za zasnivanje radnog odnosa na neodređeno vrijeme
3. Zasnivanje radnog odnosa nakon natječaja, izvjestitelj: Ravnatelj Igor Matijašić

* Likovna kultura
* Engleski jezik
* Matematika
* Biologija/priroda
* Razredna nastava

4. Otpis knjižnične građe, izvjestitelj: Ivančica Huđek

5. Razno

Dnevni red je jednoglasno usvojen.

**Ad-1** **Verifikacija zapisnika s 50. sjednice Školskog odbora**

Predsjednica Školskog odbora gđa Sanja Rapljenović pozvala je članove da se izjasne imaju li primjedbe na zapisnik s 50. sjednice Školskog odbora.

Budući da nije bilo primjedbi, predsjednica Školskog odbora je konstatirala da je jednoglasno donijeta sljedeća

O D L U K A

Usvaja se zapisnik s 50. sjednice Školskog odbora održane elektronskim putem dana 4. 10. 2019. godine.

**Ad-2 Izvješće o radu tajnice Irene Reif (probni rok od 6 mjeseci) – suglasnost za zasnivanje radnog odnosa na neodređeno vrijeme**

Temeljem čl. 11. i čl. 53. Zakona o radu (NN [93/14](https://www.zakon.hr/cms.htm?id=26185), [127/17](https://www.zakon.hr/cms.htm?id=26183)) tajnica Irena Reif sklopila je ugovor o radu 17. 4. 2019. uz uvjet probnog rada u trajanju od 6 mjeseci. Protekom tog roka, Školski odbor je konstatirao kako je Irena Reif zadovoljila na probnom radu i njezin ugovor o radu na neodređeno vrijeme ostaje na snazi.

**Ad-3 Zasnivanje radnog odnosa nakon natječaja**

Izvjestitelj po navedenoj točki dnevnog reda bio je Igor Matijašić, ravnatelj. Ravnatelj škole obavijestio je članove Školskog odbora da je dana 18. 10. 2019. godine objavljen natječaj na mrežnim stranicama i oglasnim pločama Hrvatskog zavoda za zapošljavanje i Škole za zasnivanje radnih odnosa na radnim mjestima:

**1.****učitelj/ica razredne nastave - 2** izvršitelja na određeno vrijeme s punim radnim vremenom,

**2.****učitelj/ica prirode i biologije – 1**izvršitelj na neodređeno vrijeme s nepunim radnim vremenom,

**3. učitelj/ica matematike - 1**izvršitelj na određeno vrijeme s punim radnim vremenom,

**4. učitelj/ica likovne kulture - 1**izvršitelj na određeno vrijeme s punim radnim vremenom,

**5. učitelj/ica engleskog jezika - 1**izvršitelj na neodređeno vrijeme s punim radnim vremenom.

Ukratko je objasnio provedbu natječaja po novom Pravilniku o načinu i postupku zapošljavanja i ispričao razgovore s kandidatima.

Ravnatelj je zatražio prethodnu suglasnost Školskog odbora za zasnivanje radnog odnosa s:

* LANOM JAGER, mag. primarnog obrazovanja
* KAROLINOM BOLŠEC, mag. primarnog obrazovanja
* KOSTOM RADANOVIĆEM, dipl. inženjer biologije
* ALOJZIJEM DOŠLIĆEM, mag. inženjer šumarstva
* JOSIPOM PENTIĆ, mag. edukacije likovne kulture
* NIKOLINOM VIDOVIĆ, mag. edukacije hrvatskog jezika i književnosti i engleskog jezika i književnosti

Nakon kratke diskusije, predsjednica Sanja Rapljenović dala je prijedlog ravnatelja na glasanje.

Nakon provedenog glasanja, predsjednica školskog odbora konstatirala je da je

Temeljem članka 107. st. 1. i čl. 114. Zakona o odgoju i obrazovanju u osnovnoj i srednjoj školi, čl. 26. Statuta, čl. 11 Pravilnika o načinu i postupku zapošljavanja, jednoglasno je donijeta sljedeća

O D L U K A

Daje se prethodna suglasnost ravnatelja za zasnivanje radnog odnosa temeljem provedenog natječaja sa:

* LANOM JAGER, mag. primarnog obrazovanja, na radnom mjestu učiteljice u produženom boravku na određeno vrijeme zbog zamjene učitelja razredne nastave Tomislava Palačkovića, a traje najkasnije do 1.9.2022. godine.
* KAROLINOM BOLŠEC, mag. primarnog obrazovanja, na radnom mjestu učiteljice u produženom boravku, na određeno vrijeme zbog zamjeneučiteljice razredne nastave Ana-Marije Šovagović Zuzjak, a traje do povratka učiteljice na rad.
* KOSTOM RADANOVIĆEM, dipl. inženjer biologije, na radnom mjestu učitelja prirode i biologije, na neodređeno vrijeme s nepunim radnim vremenom.
* ALOJZIJEM DOŠLIĆEM, mag. inženjer šumarstva, na radnom mjestu učitelja matematike na određeno vrijeme zbog zamjene učiteljice matematike Helene Bišćan Motočić.
* JOSIPOM PENTIĆ, mag. edukacije likovne kulture, na radnom mjestu učiteljice likovne kulture na određeno vrijeme zbog zamjeneučiteljice Kornelije Turić Dorotić.
* NIKOLINOM VIDOVIĆ, mag. edukacije hrvatskog jezika i književnosti i engleskog jezika i književnosti.

**Ad-4 Otpis knjižnične građe**

Izvjestiteljica po navedenoj točki dnevnog reda bila je knjižničarka Ivančica Huđek. Knjižničarka je nakon pregleda fonda školske knjižnice i konzultacija sa stručnim aktivima nastavnika, a prema Pravilniku o reviziji i otpisu knjižnične građe, predložila Školskom odboru da se iz knjižničnog fonda otpiše 2675 knjiga. Nakon par pitanja upućenih knjižničarki u vezi predloženog otpisa, članovi Školskog odbora suglasili su s prijedlogom otpisa.

**Ad-5 Razno**

Ravnatelj je ukratko prokomentirao događanja u Školi. Zadovoljan je dosadašnjim terenskim nastavama i posjetom književnice Sanje Polak našoj Školi. Podsjetio je članove da je počeo projekt Školske sheme za 2019./2020.

Ravnatelj je podsjetio na sutrašnji štrajk kojem će se pridružiti i djelatnici naše Škole pa su članovi Školskog odbora ukratko prokomentirali dosadašnje sastanke Vlade i sindikata.

Završeno u 20,05 sati.

Zapisničar: Predsjednica Školskog odbora:

Irena Reif Sanja Rapljenović, prof.